Տարեկան 12 հազար տոննա սև պղինձ արտադրող գործարանի ղեկավարությունը տարիներ շարունակ հայտարարել է, որ իրենք վնասով են աշխատում, իսկ արտանետումներից թունավոր ծծումբը կորզելը և ծծմբաթթվի արտադրություն կազմակերպելն իրենց համար շահավետ չէ։ Վերջին երկու տարիներին ակտիվացան գործարանից հնչող հայտարարությունները չինացի ներդրողների հաշվին ժամանակակից գործարան կառուցելու մասին, սակայն դեռևս պայմանավորվածությունները վերջնական չեն։ Գործարանի արտադրական վարչության պետ Նիկոլայ Ֆեոֆանովը մարզպետի հետ հանդիպման ժամանակ ասել է, որ արտադրական ծխի չեզոքացման տարբերակների շուրջ վերջնական եզրակացություն չունեն։